Man pleeg selfmoord by spogskool | Nuus24
Man pleeg selfmoord by spogskool
Twee Israeli's probeer hulself aan die brand steek
Lindie Stander 'raak elke dag sterker'
Kaapstad – ‘n Ongeïdentifiseerde man het selfmoord gepleeg deur homself te skiet op die skoolgronde van die bekende Kaapse skool Diocesan College (Bishops).Die man het geen verband met die skool nie, het die skoolhoof Grant Nupen gesê.Beide die polisie en Nupen het gesê dat bitter min inligting beskikbaar is oor die voorval wat Woensdag buite die skool se Brooke-kapel plaasgevind het, het die Cape Argus berig.Kapt. Frederick van Wyk, polisiewoordvoerder, het bevestig dat iemand by die skool geskiet is. Die naam, ouderdom en ander inligting van die man is nog nie uitgereik nie. Dit is ook nog onbekend of daar ‘n selfmoordbrief op die toneel was nie.Die skietery het Woensdagmiddag net ná 16:00 plaasgevind, kort nadat die seuns op langnaweek gegaan het.Die man het op ‘n bankie buite die kapel gesit toe hy homself geskiet het.In ‘n e-pos aan die skool se bekommerde ouers het Nupen gesê dat die man geen verbintenis tot Bishops het nie.Die rede hoekom hy homself op die skoolgronde geskiet het, was nie bekend nie.Nupen het bygevoeg dat sy personeel onmiddellik die polisie ontbied het toe die lyk gevind is en dat die polisie die saak as ‘n selfmoord hanteer.Volg Nuus24 op Twitter Lees meer oor: selfmoord VOLGENDE OP NUUS24X
Genaande van wanneer af doen veldwagters beplanning van 'n beraad? *a* verskooning, die veldwagters is self betrokke of hulle sit heeldag en niks doen nie.